37.13 REGOLAMENTI DWAR L-ORDINANZA TAD-DWANA (KONVENZJONI DWAR L-ASSISTENZA U KOOPERAZZJONI BEJN AMMINISTRAZZJONIJIET DOGANALI) (NAPLESII) L-AVVIŻ LEGALI 297 tal-2010. L-AVVIŻ LEGALI 297 tal-2010. 1. It-titolu ta’ dawn ir-regolamenti hu Regolamenti dwar l-Ordinanza tad-Dwana (Konvenzjoni dwar l-Assistenza Reċiproka u Kooperazzjoni bejn Amministrazzjonijiet Doganali) (Naples II). 2. Tifsir. (1) Għall-finijiet ta’ dawn ir-regolamenti, u kemm-il darba r-rabta tal-kliem ma tkunx teħtieġ xort’oħra- " il-Konvenzjoni " tfisser il-"Konvenzjoni miktuba abbażi tal-Artikolu K.3 tat-Trattat tal-Unjoni Ewropea dwar l-assistenza reċiproka u l-kooperazzjoni bejn l-amministrazzjonijiet doganali " magħmula fi Brussell fit-18 ta’ Diċembru, 1997, magħrufa wkoll bħala "Naples II", iffirmata mill-Gvern ta’ Malta fil-25 ta’ Ġunju, 2007; "Riservi" tfisser ir-Riservi magħmulin mill-Gvern ta’ Malta għall-Konvenzjoni. (2) Kemm-il darba ma jiġix imfisser xort’oħra f’dawn ir-regolamenti, jew kemm-il darba r-rabta tal-kliem ma tkunx titlob xort’oħra, il-kliem u l-frażijiet użati f’dawn ir-regolamenti għandu jkollhom l-istess tifsira mogħtija lilhom fil-Konvenzjoni. 3. L-infurzar tal-Konvenzjoni u Riservi għaliha. Id-dispożizzjonijiet tal-Konvenzjoni li jinsabu fl-Ewwel Skeda u r-Riservi li jinsabu fit-Tieni Skeda, għandhom iseħħu f’Malta.